ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, పూణే

ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, పూణే (ఐఐఐటీ పూణే లేదా ట్రిపుల్ ఐటీ పూణే), అనేది మహారాష్ట్రలోని పూణేలో ఉన్న ప్రభుత్వ సాంకేతిక, పరిశోధన విశ్వవిద్యాలయం. భారత ప్రభుత్వ మానవ వనరుల అభివృద్ధి మంత్రిత్వ శాఖ ద్వారా లాభాపేక్ష లేని పబ్లిక్-ప్రైవేట్ భాగస్వామ్యం నమూనా క్రింద స్థాపించబడిన 25 ఐఐఐటీలలో ఇదీ ఒకటి.

చరిత్ర 
ఇది 2016లో ప్రారంభించబడింది. ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ లాస్ (సవరణ) బిల్లు ప్రకారం 2017 ఆగస్టులో భారత ప్రభుత్వంచే జాతీయ ప్రాధాన్యతా విద్యాసంస్థల జాబితా హోదాను పొందింది.

స్థాపన 
భారత ప్రభుత్వ విద్యా మంత్రిత్వ శాఖచే ఆమోదించబడిన ఐఐఐటీ పూణే, పబ్లిక్-ప్రైవేట్ భాగస్వామ్యం ప్రాతిపదికన ఏర్పాటు చేయబడింది. ఇందులో యాభై శాతం వాటాలను విద్యా మంత్రిత్వ శాఖ, ముప్పై ఐదు శాతం మహారాష్ట్ర ప్రభుత్వం, పదిహేను శాతం పరిశ్రమ భాగస్వాములచే నిర్వహించబడుతోంది.

కోర్సులు 
ఇందులో బ్యాచిలర్ ఆఫ్ టెక్నాలజీ (బిటెక్)లో కంప్యూటర్ సైన్స్-ఇంజనీరింగ్ (సిఎస్ఈ), ఎలక్ట్రానిక్స్-కమ్యూనికేషన్ ఇంజనీరింగ్ (ఈసీఈ) అనే రెండు కోర్సులను అందిస్తోంది. 2019–20 విద్యా సంవత్సరం నుండి ఇన్స్టిట్యూట్ మాస్టర్ ఆఫ్ టెక్నాలజీ (ఎంటెక్), డాక్టర్ ఆఫ్ ఫిలాసఫీ (పిహెచ్.డి.) కోర్సులను ప్రారంభించింది.

సిఎస్ఈలో 175 మంది విద్యార్థులు, ఈసీఈలో 50 మంది విద్యార్థులకు ప్రవేశం ఉంటుంది. జాయింట్ సీట్ అలోకేషన్ అథారిటీ ద్వారా సీట్ల భర్తీ ఉంటుంది. పోస్ట్ గ్రాడ్యుయేట్ విద్యార్థులు ఎంటెక్ కోసం సెంట్రలైజ్డ్ కౌన్సెలింగ్ ద్వారా ప్రవేశం పొందుతారు.

ప్రతిభావంతులైన విద్యార్థులను ప్రోత్సహించేందుకు, సంస్థ వివిధ విభాగాల్లో 'మేజర్'తో రెండు బ్రాంచ్‌లలోని ప్రతిభగల విద్యార్థులకు 'ఆనర్స్' డిగ్రీని ప్రదానం చేయడం ప్రారంభించింది.

ప్రాంగణం 

ఐఐఐటీ పూణే ప్రస్తుతం అంబేగావ్ బుద్రుక్, సింహగడ్ ఇన్స్టిట్యూట్ రోడ్, పూణే 411041 వద్ద ఉన్న తాత్కాలిక క్యాంపస్ నుండి పనిచేస్తోంది. తలేగావ్ దభడే సమీపంలోని నానోలి టార్ఫ్ చకన్ వద్ద ఉన్న 100 ఎకరాలలో శాశ్వత ప్రాంగణం నిర్మించబడుతోంది.

ప్లేస్‌మెంట్ 
పెద్ద సంఖ్యలో పరిశ్రమలు, విద్యార్థులను రిక్రూట్ చేయడానికి ఇతర సంస్థల కంటే ప్రాముఖ్యతను సంతరించుకుంది. కెరీర్ డెవలప్‌మెంట్ & కార్పొరేట్ రిలేషన్ సెంటర్ విద్యార్థులకు మార్గదర్శకత్వం, కెరీర్ ప్లానింగ్, స్కిల్ డెవలప్‌మెంట్ ద్వారా అవకాశాలను అందిస్తుంది. 2021–2022 బ్యాచ్ కోసం టాప్ కంపెనీలు ఐఐఐటీ పూణేని సందర్శించాయి.

ఇవికూడా చూడండి 
 ఇండియన్ ఇన్స్టిట్యూట్ ఆఫ్ ఇన్ఫర్మేషన్ టెక్నాలజీ
 జాతీయ ప్రాముఖ్యత కలిగిన సంస్థలు

మూలాలు 

2016 స్థాపితాలు
భారతదేశంలో విద్యా సంస్థలు
ఇంజనీరింగ్ కళాశాలలు
భారతదేశంలో సాంకేతిక విద్య